ming030890/wiki-yue-high-quality huggingface dataset:
施丹

施丹（粵拼：si1 daan1，Zinedine Zidane，1972年6月23號—）係一法國前職業足球員同埋足球領隊。

生平
施丹祖籍非洲阿爾及利亞，父母都係阿爾及利亞柏柏爾人，佢自己就喺法國南面城市馬賽出世。

球員時代
施丹13歲就加入康城（AS Cannes），開始咗佢嘅球員生涯。1988年（即係佢16歲嗰陣）佢第一次代表康城喺法國甲組足球聯賽聯賽上陣。1992年轉會波爾多，並且喺1996年幫球會打入歐洲足協盃決賽。第二年再轉會意大利甲組足球聯賽勁旅祖雲達斯，當時施丹已經有少少名氣。施丹打緊波爾多嗰陣開始入選法國國家隊，1994年8月17號第一次為國家隊上陣出戰捷克，之後做埋國家隊嘅核心成員。
施丹足球生涯嘅巔峰，係1998年FIFA世界盃。嗰屆佢喺世界盃決賽對巴西嗰陣頂入咗兩球，幫法國第一次贏到FIFA世界盃，賽後成班國家隊成員獲法國總統受勳。施丹之後大受歡迎，重做咗法國人心目中嘅英雄。2000年法國隊贏埋歐洲國家盃，當時施丹再度成為法國隊奪標嘅最大功臣，佢分別喺八強射入一球靚罰球淘汰西班牙，再喺四強加時射入十二碼淘汰葡萄牙；多數人都認為施丹係當屆賽事嘅最佳球員，亦奠定咗佢嘅球王地位。
2001年施丹以破世界轉會費紀錄6600萬歐羅（即係4562萬英鎊）加盟西班牙甲組足球聯賽球會皇家馬德里。呢個亦係佢職業生涯嘅第二個高峰。喺皇馬期間，佢贏過西甲聯賽冠軍，更喺2002年歐聯決賽對利華古遜嗰陣，射入「世界波」幫球隊贏咗冠軍。嗰年啱啱係皇馬創會一百週年誌慶。不過佢同年受傷，所以喺2002年FIFA世界盃決賽週只係打咗一場，最後法國隊喺分組賽以一分、冇入波嘅成績出局。
施丹喺2004年歐洲國家盃法國隊八強出局之後退出國家隊，但之後法國隊喺2006年FIFA世界盃外圍賽踢得好差，佢就再次重返國家隊，最後重幫球隊成功出線2006年世界盃決賽週。喺2006年4月27號，施丹正式宣佈會喺世界盃之後退役。
施丹嘅告別賽係2006年7月9號對意大利嘅世界盃決賽。佢喺開賽7分鐘就射入一球12碼，為法國隊先開紀錄。但係喺加時下半場，意大利隊嘅馬特拉斯同施丹起衝突，施丹之後一頭撞向對方心口報復，結果畀球證紅牌趕出場，法國最後喺互射十二碼輸咗。雖然係咁，施丹仍然憑佢出色嘅表現，得到法國人民嘅諒解，最後國際足球協會重頒咗個世界盃金球獎畀佢。施丹係目前唯一一個攞過紅牌，重可以得到呢個獎嘅球員。2006年7月11號，法國總統希拉克親自接見施丹，讚佢係世界足球史上最好嘅球員之一。
常樂街

常樂街（英文：Sheung Lok Street）係香港九龍何文田一條馬路，由常盛街開始，去到佛光街。
常母

常母（粵拼：soeng4 mou5；中古漢語拼音：zjang），係中古漢語聲母，屬齒音中嘅正齒音，屬章組，係全濁聲母。喺後世佢同俟母合流成禪母，因爲喺韻圖三等，所以叫禪三（sim4 saam1），因爲俟母字少，大部分禪母字都係常母字，所以啲人直接嗌常母做禪母（sim4 mou5）。

擬音
擬音有兩派，一派擬爲/d͡ʑ/，一派擬爲/ʑ/，呢兩派喺擬船母時啱好調轉。

上古來源
喺上古音研究，有個定論叫照三歸知，意思係話常母來源自知組（端組），係個類似/d/嘅音。

喺粵語嘅演變
常母喺粵語清化，演變成s，聲調喺陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變
常母喺吳語歸入邪母，讀z。

喺普通話嘅演變
常母喺普通話清化，仄聲讀sh，；平聲多數係ch，少數係sh。

喺日文嘅演變
吳音讀ざ行，漢音讀さ行。

喺韓文嘅演變
同粵語一樣，讀ㅅ。

喺越南文嘅演變
讀th，聲調喺陽聲調。
常澤聰

常澤聰（1985年7月31號—）係日本足球員，司職守門員，效力FC岐阜。
常熟路站

常熟路站係上海地鐵1號綫同上海地鐵7號綫一個地鐵站，喺徐匯區。個站1995年4月10號啟用。
常熟

常熟（粵拼：soeng4 suk6；常熟話讀音：/dʐan ʐɔʔ/，吳語通用拼音（常熟話）：Janzhoh）係中國江蘇省蘇州市嘅縣級市，中國國家歷史文化名城，亦係中國國家級生態城市。
常數函數

常數函數係指個值永遠都一樣（常數）嘅函數。譬如，無論幾多，個值永遠係，所以係常數函數。
常氏

常（粵拼：soeng4）係唐人姓氏，喺《百家姓》裏頭排第80位，按2006年嘅中國統計，呢個姓按普遍度排第87位。
常滑

常滑係日本愛知縣一個市，人口6萬。
喺開放街圖（Open Street Map）嘅常滑地圖。
維基同享有多媒體嘅嘢：Tokoname
李麗珍

李麗珍（英文：Loletta Lee，1966年1月8號—）係香港女演員，1984年出道，主要拍電影，亦幫過無綫電視拍劇。

演出
呢個表唔完整，歡迎加料。
李麗華

李麗華（1924年7月17號—2017年3月19號），係中華民國女歌手同電影演員。1940年出道，1948年到香港繼續拍國語片，1970年代息影。佢攞過金馬獎同香港電影金像獎嘅終身成就獎。
李鶴彪

李鶴彪，本名李國勇，中華人民共和國山東省德州市人，相聲演員。
李鶴彪自細就鍾意相聲，但因家人唔係相聲演員，投師無門，所以直到廿幾歲先嚟到北京希望拜師學相聲。喺呢個過程入面，李鶴彪重做過廚師。2005年前後，佢拜相聲名家郭德綱為師。2010年因捲入郭德綱徒弟打人事件而被行政拘留7日。
李麗蕊

李麗蕊（英文：Sara Lee，1967年3月9號—）係香港女歌手同唱片騎師，做過DBC Radio主持。
李麗賢

李麗賢係香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界當然委員。
李偉強

李偉強，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
李偉斌

李偉斌，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
望月慎之

望月慎之（1972年5月20號—）係日本足球員，司職中場，效力過京都不死鳥。
望月樓群組

望月樓群組係指喺武漢肺炎香港疫情入面，因為喺2021年12月27號一位獲豁免檢疫嘅國泰航空機組人員違規出咗去九龍塘又一城一間叫「望月樓」嘅中菜館食晏晝飯而傳播武漢肺炎Omicron變種病毒嘅一個感染群組。呢個群組係香港頭一個同Omicron變種病毒相關嘅感染群組，為香港第五波疫情揭起序幕。呢個群組入面共有15人確診。
望月氏

望月氏家紋九曜。
望月，日本姓氏，都幾常見。
出自信濃國佐久郡望月地方。
望月砂

望月砂，藥材，亦即係兔屎。兔嘅品種有幾種。
望月有說係野兔夜間出沒，會望向月上玉兔。
望月聰

望月聰（1964年5月18號—）係日本足球員，司職中場，曾經喺1988～1989年間爲日本足球代表隊出場7次。
望月豐仁

望月豐仁（1953年9月18號—）係日本足球員，司職後衞，曾經喺1978年爲日本足球代表隊出場2次。
望月嶺臣

望月嶺臣（1995年1月18號—）係日本足球員，司職中場，效力京都不死鳥。
望月達也

望月達也（粵拼：mong6 jyut6 daat6 jaa5；1963年4月20號—）係退役日本足球員，教練，執教過福岡黃蜂，湘南比馬，及仙台七夕。
望月重良

望月重良（1973年7月9號—）係日本足球員，司職中場，曾經喺1997～2001年間爲日本足球代表隊出場15次，入咗1球。
朱十二

朱十二係南宋晚期句容朱家巷人，佢係朱百六嘅二哥，佢老竇係朱仲八。佢屋企裡面好幾代都係農民，而且屋企特別窮。
朱友貞

朱友貞（888年10月20號—923年11月18號），係後梁第三個皇帝，亦係後梁最後一個皇帝，913年到923年在位，佢無廟號，史稱梁末帝。

生平
朱友貞係朱溫個仔、朱友珪異母細佬。
朱友珪殺咗朱溫之後自己做皇帝，但係有好多人唔妥佢。朱友貞夾埋其他人密謀政變，913年二月，袁象先等人帶兵攻入皇宮，朱友珪走投無路之下叫人殺咗自己。之後朱友貞喺大梁登基做後梁皇帝，用番「乾化」年號。915年改用「貞明」年號。921年改用「龍德」年號。
923年十月，後唐軍打敗王彥章之後進迫大梁，後梁軍剩低嘅主力唔喺大梁度，朱友貞知道擋唔住唐軍入大梁，就叫人殺自己，後梁滅亡。後唐莊宗將朱友貞降做庶人。

評價
《資治通鑑》話朱友貞「為人溫恭儉約，無荒淫之失」，但係用人不當，以致亡國。
朱古力

朱古力（讀成「朱姑瀝」，音譯自英文 chocolate /ˈtʃɒklət/  聽），以前叫朱古律或者之古律，係以唂咕豆做主要材料嘅一種食品，分成白朱古力（white chocolate）、牛奶朱古力（milk chocolate）同黑朱古力（dark chocolate）。朱古力係可以食得嘅固體，亦都可以係飲得嘅液體（叫「熱朱古力」）。朱古力主要原料係唂咕豆，最早由墨西哥人整，十六世紀傳過歐洲。
朱厚熜

朱厚熜（1507年9月16號—1567年1月23號）係大明第十二任皇帝，1521年到1567年在位，跟廟號叫明世宗，因為年號係嘉靖，又叫嘉靖皇帝。
朱厚熜係前一任皇帝明武宗朱厚照嘅堂弟。朱厚熜嘅老豆叫朱祐杬（明睿宗），朱厚熜做皇帝嘅初期，就發生咗「大禮議」，歷時足足三年，最後佢成功以朱祐杬為皇考。
喺佢執政嘅前期推行改革，令到大明一度出現「嘉靖中興」局面，但係，1539年之後，世宗通過內閣掌控朝局，嚴嵩專權逐漸形成。
1556年1月，嘉靖大地震發生，死咗幾十萬人。
1567年1月，明世宗過身，死後謚號欽天履道英毅神聖宣文廣武洪仁大孝肅皇帝。世宗過身之後，由佢個仔明穆宗繼位。
維基同享有多媒體嘅嘢：Jiajing Emperor
朱友珪

朱友珪（888年—913年3月27號），係後梁第二個皇帝，912年到913年在位，佢無廟號，史稱梁郢王、庶人友珪。
朱友珪係朱溫個仔。912年朱友珪殺咗朱溫之後自己做皇帝。913年開始用鳳曆年號。因為朱友珪殺咗朱溫篡位，有好多人唔妥佢，朱友貞夾埋其他人密謀政變，913年二月，袁象先等人帶兵攻入皇宮，朱友珪走投無路之下叫人殺咗自己。之後朱友貞登基做皇帝，將朱友珪貶做庶人。
朱古仔

朱古仔係香港一個已經冇咗嘅木屋區，位置相當於今日香港城市大學、又一城、又一居同又一村花園嘅範圍。
喺八十年代之前達之路只係去到海棠路為止，又一居嘅位置喺當時係一個山窩，山窩裏面同外面嘅山坡上面都搭咗唔少木屋，而喺九廣鐵路（港鐵東鐵綫）嗰一邊，即今日又一村花園嘅位有唔少菜田，山窩嘅出口喺瑪利諾神父教會學校後面，因為喺大坑東第二號遊樂場中間曾經有一條明渠，由馬利諾神父教會學校同又一居第二十六之間流出，以前南山邨嘅居民要去又一村，就要喺呢條明渠則邊入去朱牯仔，去到海棠路嘅海棠苑後面，轉左就可以去到達之路，轉右就可以去到玫瑰路。
喺桃源街遊樂場以前係一片菜田，嗰道有一條明渠流入去信義會中英文幼稚園前面嘅馬路，之後就再流入喺大坑東第二號遊樂場嗰條明渠，而桃源街只係去到香島中學門口為止，菜田就係喺桃源街同明渠之間，喺信義會中英文幼稚園則邊有一條小路，沿住呢條明渠一直走，經過菜田後，明渠同小路就穿過一條又高又黑嘅峽谷，呢個峽谷就係喺依家達之路下面，走出峽谷後，再直行橫過鐵路，就可以去到九龍塘，而條明渠就係沿住鐵路，由筆架山流落嚟。
朱牯仔最先被清拆嘅部份係今日香港城市大學教學樓第一期嘅範圍，大概喺七十年代初期，因為嗰個範圍被用作興建地鐵觀塘線嘅工地，當觀塘線起好後就一直空置，嗰道曾經有一間大同中學。到咗七十年代尾，今日香港城市大學教學樓第二期，即教學樓紫區嘅範圍，又拆埋。無綫電視劇神劍魔刀（1986）部份外影喺呢道拍攝，不過套劇未拍完，香港城市大學就開始起。
到咗八十年代初，今日又一村花園同桃源街遊樂場嘅範圍就拆咗，大坑都唔見埋，達之路就伸延到今日生產力大樓嘅位置。
朱古仔喺1985年火燭過，災場範圍大概係馬利諾神父教會學校後面嘅山窩，場火大概喺入黑後起，火勢好猛，重係咁爆石油氣，最後摧毀咗成條木屋區，得番向住香島中學嗰邊山坡嘅幾間木屋；至於啲受影響嘅居民，就搬咗入山景邨、富善邨同祥華邨。到咗九十年代初，成個山窩俾人剷平，起咗又一居。
朱厚任

朱厚任（Choo Hoh Yim，1955年1月30號—）係星加坡唐人明星，人稱「星州辛康納利」。1985年進入演藝界，後嚟憑著喺電視劇《雨過天晴》，《雙天至尊》入面嘅演技得到好評。除咗演戲之外，朱厚任做過編導同監製電影，仲有電視嘅作品。
朱厚照

明武宗，即係朱厚照（1491年—1521年），係大明第十個皇帝（1505年-1521年）。歷史抨佢係個衰皇帝。
孝宗大仔。弘治五年（1492年）立做皇太子，十八年即位，年號正德。初期寵信太監劉瑾，使司禮監之權漸重於內閣。後寵信佞臣江彬等人，都獲賜朱姓；喜好聲色，起「豹房」攞嚟玩；狂放不羈，鍾意「弄兵」，自稱威武大將軍朱壽；多數去宣府（今河北宣化）、塞北、江南呢啲地方巡遊，搞到民間怨聲載道。在位期間，北直隸、江西、湖廣、四川、陝西都有民變，宗室相繼反叛。因過度荒淫，冇仔送終。之後俾水浸嚫得病而死，葬於康陵。佢過身之後由堂弟朱厚熜繼位，就係明世宗。

在位期間大事
正德五年（1510年），安化王朱寘鐇喺寧夏作反，好快就失敗。同年劉瑾被處死。
1519年，寧王朱宸濠喺南昌起兵作反，好快就失敗咗。
引體上升

一位美國海軍士兵喺度做引體上升。
引體上升（粵拼：jan5 tai2 soeng6 sing1；英文：pull-up）係一種力量訓練，用嚟訓練上身肌肉嘅。訓練者要拉起自己嘅體重，亦可以係自己對腳上面吊啲嘢增加重量。
做引體上升動作，可以用嚟練習背肌，要將個人挺胸修腹再拉上去，發力點由背肌出發，要感受到背景嘅肌肉都出力先可以叫做成功，不過有啲人反而用多咗二頭肌拉自己上去，嚴格嚟講係唔能夠太過要求將個頭過條 bar（粵拼：baa1），原因係因為當個人太過將個焦點注重要過條Bar時候，個人條頸就會好自然噉伸咗出去就條 bar，形成一個頭向前，身體反而喺後面嘅情況出現（類似有寒背嘅感覺）。呢個情況一般認為係極唔理想。
弗利

弗利（意大利文：Forlì）係意大利愛美利亞－羅曼尼亞弗利－切辛納省首府，人口12萬。
引水道

引水道，水道一種，用來大量收集雨水、山水，引水入水塘，英文稱之為catchwater。有啲地方唔夠淡水，或者水受污染，就有必要收淡水落水塘用。有啲會用石屎建造，以防水透地流失。
引田有美

引田有美 ，係日本嘅一個女藝人同埋配音員。
引用

喺文學，引用，又叫用典，係種修辭手法，即係指運用其他人嘅名言、事跡或作品，嚟支持作者嘅立場，嚟證明同加強自己所講嘅理論，令到文章嘅內容更為充實。引用可以係用名人講過嘅說話、名人嘅事、物、詩文、典故、寓言、成語、俗語、格言、諺語等。引用依有冇注明內容來源出處分類，可以分為明引同暗引兩種。
引用係一種訴諸權威或訴諸大眾嘅修辭法。引用利用咗一般人對於權威嘅崇拜同大眾意見嘅尊重，藉此加強言論嘅真實性、說理性、表現力、說服力，藉此達到言簡意賅嘅表達效果。除此之外，引用可以節省文辭，因為引用前人千錘百鍊嘅文字，或者大家比較熟悉嘅名言，往往會好過自己用十倍篇幅先表達到嘅效果。

明引、暗引
喺引用嘅時候，直接講明所引用嘅內容係出自邊度，畀讀者知道，就係明引；唔指名出處，就係暗引。明引比暗引有更強嘅效果。出處唔明確嗰陣，冇可能明引，唯有暗引。
明引
例句：「識得做科學嘅人都應該聽過牛頓話齋，『要求知，就要企喺巨人嘅膊頭上』，將自己嘅思考建基於前人嘅諗頭之上。」—呢段講話引用咗「企喺巨人嘅膊頭上」呢句名言，而且指明咗句嘢係邊個講嘅(牛頓)。
暗引
例句：「唔使專修經濟學都應該知，呢個世上冇免費嘅午餐。」—引用咗「呢個世上冇免費嘅午餐」呢句經濟學名言，不過句子入邊冇講話句嘢係邊個講嘅。

全引、略引
全引就係完全唔刪改任何字詞嘅引用；略引就係會刪改少少字詞嘅引用。
弗倫斯堡

弗倫斯堡（德文：Flensburg）係德國一個城市，喺舒勒斯維－荷斯泰因，人口約莫9萬。佢係第二次世界大戰期間德國最後一個首都。
引渡

引渡係一種法律程序，指主權國甲向主權國乙移交被主權國乙懷疑犯罪或者已經定罪嘅人。
主權國之間通常要事先簽徂協議先至可以提出引渡。如果主權國乙認為某個違反徂主權國乙法律嘅罪犯或嫌疑人（通常係喺主權國乙境內犯罪之後逃亡嘅人）喺主權國甲境內，就可以向主權國甲提出引渡請求。主權國甲可以拘留爾個罪犯或嫌疑人，然後啓動相關嘅法律程序，但係將唔將罪犯或嫌疑人移交畀主權國乙，主權國甲有最終嘅話事權  。
引擎

引擎係英文 Engine 嘅上海話音譯，而廣東話就音譯成N展，即發動機或稱作原動機。亦直接當「副偈」（粵拼：fu3 gai2）解，原指將能量轉為動力嘅設備。
引擎一詞嘅含義延伸為做某件事嘅基本器具或固定機制。亦引申為互聯網或程式設計上嘅一種應用程式。
機械上意指：
發動機，一種利用燃油爆炸嘅能量推動活塞，轉換成動力嘅機械裝置。
熱機
蒸汽機
內燃機
電腦上意指：
搜索引擎
排版引擎
遊戲引擎
掃毒引擎
戲劇上意指：
急速引擎（エンジン，Engine），日本富士電視臺喺2005年夏季推出嘅電視連續劇。

引擎原理
使用物理中力同功嘅原理，通過原料同埋科學技術，而製作引擎。
東頭村道

東頭村道（粵拼：dung1 tau4 cyun1 dou6；英文：Tung Tau Tsuen Road）係香港嘅一條行車馬路，橫跨九龍九龍城區同黃大仙區，由聯合道開始，去到沙田坳道，1.4公里長。條路個名嚟自東頭邨起之前拆嘅東頭村。
東風

東風係由東吹來嘅風。八風之一，古時有好多名。東方為震卦，東風為震卦之風。
呂氏春秋有始稱為滔風。淮南子墬形稱為條風，天文就叫稱為明庶風，雖則同段都有條風，按理指東北風。說文風部亦都叫佢明庶風。
由於世界各地地理同氣候唔同，東風都各有自己象徵意義。文學上亦會提及。

時間
淮南子天文有八風，由冬至起計，各約四十五日。咁冬至之後九十日，就有明庶風，亦即春分時份。東風由震氣所生。
東非

東非（粵拼：dung1 fei1），係非洲東面部份，主要係紅海同西印度洋沿岸地區。
東頭洲

東頭洲，又叫銅鼓洲，舊時香港一島，近新界船灣淡水湖南便，因船灣淡水湖起水壩，駁到大尾𡰪同伯公咀，同填地相連。
東頭灣道

東頭灣道（Tung Tau Wan Road）係香港嘅一條行車馬路，響香港島南區赤柱，由赤柱村道、黃麻角道交界開始，去到赤柱監獄門口，1.6公里長。
東頭工業區遊樂場

東頭工業區遊樂場（英文：Tung Tau Industrial Area Playground）係香港一公園同遊樂場，喺元朗東頭工業區強業街，行政上歸元朗區。設施有硬地球場、籃球場、手球場、排球場，以及七人足球場。
四周畀寶業街、康業街、宏業東街同強業街包圍，佔地約一公頃四四，喺元朗分區計劃，大綱圖編號 S/YL/21，劃為「休憩用地」。附近嘅屋苑包括采葉庭、尚豪庭、鈞樂新邨、西邊圍、南邊圍同元朗舊墟。
依處亦會擺年宵。

史
遊樂場喺1988年啟用。

設施
而家有嘅設施包括兩個七人硬地足球場、兩個籃球場、長者健體設施、園景區同公眾洗手間。
東頭邨

東頭邨係香港嘅一條公共屋邨，喺九龍黃大仙衙前圍東頭村道183號，新蒲崗同九龍城嘅中間，一共有20座樓，1982年入伙。
東頭邨本嚟分做「東頭（一）邨」同「東頭（二）邨」兩部份，不過一邨嘅樓喺2014年拆嗮，所以而家「東頭邨」等同「東頭（二）邨」。
杜敬謙

杜敬謙（Kenneth To，1992年7月7號—2019年3月18號），係香港泳手，主要游混合式、自由式、蝶式同蛙式，13項香港記錄保持者，2017 全運會銀牌，2012 世界杯游泳賽總冠軍，2012 世界游泳錦標賽銀牌，2010青年奧運會6面獎牌。

個人資料
杜敬謙香港出世，2歲同家人移民到澳洲，2008年到2015年曾經代表澳洲參加國際比賽，到2017年開始代表香港出賽。曾入讀 Trinity College，高分考到HSC score 97.80，之後升讀 University of Technology Sydney，修讀 Bachelor of Business，並以High Distinction 畢業。依家係香港體育學院嘅全職運動員，屬麗華游泳會。
2008年，杜敬謙喺英聯邦運動會於100米蛙泳、200米蛙泳同200米個人四式奪得銀牌。
2009年，16歲嘅杜敬謙喺悉尼青年奧運會打破澳洲飛魚科比創下超過10年嘅200米個人四式記錄，開始喺國際泳壇嶄露頭角。
2010年，杜敬謙喺新加坡舉行嘅青年奧運會奪得50米自由泳同200米個人四式銀牌、100m自由泳銅牌、4x100四式接力金牌、4x100自由泳接力銀牌、4x100四式混合接力銅牌。
2012年，杜敬謙喺世界杯游泳賽中奪得多站嘅100米自由泳，100米蝶泳同100米個人四式金牌，累積總分195分，榮獲「男子總冠軍」。喺杜拜站，佢更以51.13嘅時間刷新100米個人四式澳洲記錄。喺伊斯坦堡站，杜敬謙將100米個人四式嘅成績再推前至51.38，同美國名將Ryan Lochte僅差0.17秒。
2013年，杜敬謙帶住背傷出戰世界短池游泳錦標賽（世錦），仍然奪得100米個人四式銀牌，喺4x100自由泳接力同4x100四式接力都奪得銅牌。
2013年嘅世界杯游泳賽中，杜敬謙喺柏林站游出200米個人四式1:52.01嘅時間，刷新澳洲記錄。之後，佢喺杜拜站嘅100米個人四式中游出51.19，再次刷新自己創下嘅澳洲記錄。
2014年，杜敬謙喺英聯邦運動會中奪得4x100自由泳接金牌及4x100四式接力銀牌。同年8月，佢因背部傷患退出泛太平洋游泳比賽，為咗能夠繼續游泳生涯而接受背部手術。
2015年，杜敬謙做完手術康復之後，返到國際泳壇，隨即喺世界杯游泳錦標賽多站中奪得50米蝶泳，100米自由泳同200米個人四式嘅金牌。

代表香港出賽
2017年4月，杜敬謙正式開始代表香港。
2017年8月，喺天津舉行嘅全運會係杜敬謙回歸香港後，第一次代表香港出賽。佢喺4x100自由泳接力中取得一面銀牌，係香港泳壇第一名喺全運會獲獎嘅男泳員。
2018年8月，代表香港出戰喺雅加達舉行嘅亞運會。

猝死
杜敬謙2019年3月18號（香港時間3月19號朝早）喺美國佛羅里達州訓練期間暈倒後不治，終年26歲。

游泳記錄
杜敬謙係15項香港記錄保持者，並且刷新香港記錄約30次。
杜敬謙曾經4次刷新2項澳洲記錄：
杜明高

杜明高（Plácido Domingo，原名José Plácido Domingo Embil，1941年1月21號—）係一個西班牙男高音，馬德里出世，1950年同屋企人移咗民去墨西哥。喺全世界好多劇院表演過，所以有個外號叫「世上最忙男高音」，亦反映咗佢喺音樂界嘅國際地位。
杜明高嗓音寬闊、有力，同音樂感強。佢擅長戲劇抒情角色，特別係一啲戲劇性、悲劇性強嘅角色，好似奧賽羅、拉達梅斯等。佢間唔中又都會唱吓男中音嘅曲目。
1996年開始，杜明高做美國華盛頓國家歌劇團（Washington National Opera）嘅總監（general director）。2000年開始，杜明高做埋洛杉磯歌劇團嘅總監。
杜林區

Durham Region；法文：municipalité régionale de Durham，簡稱 région de Durham），或者指明係杜林區域政府，係加拿大安大略省嘅一個區域政府；舊譯杜咸。佢地理上喺安省南部，喺金馬蹄地區入面，位於多倫多以東，閃高湖東南，安大略湖以北，行政總部喺域比。
杜林區北部主要係郊外地方，橡樹嶺冰磧就喺杜林區入面。
杜松石南屬

杜松石南屬（學名：Cyathodes）係杜鵑花目杜鵑花科嘅一個屬。
杜斌

杜斌（粵拼：dou6 ban1；英文：Du Bin；1972年—），山東郯城人，現居北京，係位中國攝影記者、作家、紀錄片製作人。佢自學攝影，曾經任職中國《北京青年報》、《工人日報》社會法治週刊，2004年起任職《紐約時報》北京分社，佢嘅新聞相發佈喺《紐約時報》、《國際先驅論壇報》、《時代》雜誌、《衞報》等。民權活動家趙岩話，杜斌係近20年來喺《紐約時報》發佈新聞作品最多嘅華人記者，喺約15年嘅新聞生涯中，影低好多中國社會各階層嘅當代新聞，長期跟蹤去影低上訪者嘅生存同抗爭，積累咗好多關注中國弱勢群體嘅嘅作品。2011年以來，中華人民共和國外交部一直唔發畀杜斌爲《紐約時報》工作嘅許可證，不過杜斌仲係同《紐約時報》維持密切關係。
2013年，杜斌發佈紀錄片《小鬼頭上的女人》，揭發馬三家勞教所對上訪者、法輪功學員實施嘅酷刑，由於佢係第一位身處中國內地而出版有關六四事件嘅書嘅人，喺當年六四前夕畀北京當局國保秘密逮捕，國際上非常關注呢件事，BBC、《紐約時報》、《華盛頓郵報》等西方主流媒體始終跟蹤報道。
杜月笙

杜月笙（1888年8月2號—1951年8月16號），名鏞，號月笙，上海人。係中華民國嘅生意人、政治人、陸軍少將同國大代表，亦係上海租界嘅青幫阿頭。佢同埋黃金榮、張嘯林一起畀叫做「上海灘三大亨」。
拉祜族

拉祜族係中國其中一個少數民族，主要住喺雲南，人口49萬。另外有分佈喺緬甸、泰國等地。
拉科魯尼亞體育會

拉科魯尼亞體育會（西班牙話：Real Club Deportivo de La Coruña）係西班牙足球會，座落西班牙北部城鎮拉科魯尼亞，打西班牙皇家足協甲組聯賽（西協甲）第1組。球隊主場係里亞索體育場，可以容納 35,000 人。

歷史
拉科魯尼亞係喺1906年成立。啱啱成立嗰陣只係西班牙蚊型球會，到1940年代先至打上西甲。之但係因為球會規模細，資源唔夠多，幾十年嚟拉科魯尼亞都只可以打西乙聯賽，重曾經跌落丙組。
1991年拉科魯尼亞終於升上西甲。1995年佢哋喺西班牙國王盃打贏咗華倫西亞攞咗冠軍。1999-2000年球季拉科趁巴塞羅那內訌，聯賽一路帶頭，贏咗西甲聯賽冠軍。喺2000-01至2003-04年四個球季，拉科魯尼亞都打入西甲頭三位，攞過一次西班牙國王盃冠軍同埋兩次西班牙超級盃冠軍，並參與2000-01至2004-05年五季歐聯賽事，其中2003-04年嗰屆八強首回合作客輸畀AC米蘭4-1，但次回合喺主場4-0，總比分5-4奇跡反勝打到入四強。2010-11年球季，拉科魯尼亞最終排西甲第18位，下屆要降落西乙比賽。2011-12年球季，拉科魯尼亞奪得西乙冠軍，事隔一年後上返西甲。
2019-20年球季，拉科魯尼亞最終排西乙第19位，下屆要降落西乙二比賽。
拉筋

拉筋（stretching）係指一啲集中拉長某啲特定肌肉嘅運動。
拉科文

拉科文（庫爾德文：لەکی, لکي，波斯文：لکی‎）係伊朗部份人用嘅語言，庫爾德文方言，大約100萬人用緊。
拉科魯尼亞省

拉科魯尼亞省（加利西亞文：A Coruña；西班牙文：La Coruña）係西班牙加利西亞西北部嘅一個省，2021年人口有1,120,134。 省會係拉科魯尼亞。
拉登文

拉登文係印歐語系羅曼語族嘅一種語文，主要喺意大利威尼托圖靈天諾－南鐵羅嘅山區用，約莫有3萬人用。
拉盧埃薩

拉盧埃薩（西班牙文：Lalueza）係西班牙亞拉岡威斯卡省一座城，住1千人。
拉穆埃拉

拉穆埃拉（西班牙文：La Muela）係西班牙亞拉岡薩拉戈薩省一座城，住2千人。
李揚敬

李揚敬（粵拼：lei5 joeng4 ging3；1894年3月11號—1988年7月20號），字欽甫（jam1 pou5），係中華民國時期嘅政治人，廣東東莞人。曾經做過國民政府西南軍政委員會主席同國民政府第一集團第三軍軍長，及廣東君正學校副校長。從1949年8月開始做咗國民政府廣州市最後一任市長。中華人民共和國成立後去咗臺灣臺北定居，期間亦做過國民大會代表、光復大陸設計委員會委員同埋總統府國策顧問直到1988年7月20號過身為止。
李敖

李敖喺2018年3月18號因患腦瘤喺臺北榮民總醫院病逝，終年82歲。
梁靜雯

梁靜雯（粵拼：loeng4 zing6 man4；英文：Leung Ching Man；1981年1月13號—2015年4月8號），係香港有線電視財經記者兼主播。
梁靜雯讀香港培道中學畢業，之後去美國主修經濟。佢2008年返香港後就入咗香港有線電視，喺有線財經資訊台度做。
2015年4月8號，梁靜雯懷疑因為工作壓力太大而喺元朗錦綉花園住所燒炭，享年34歲。
梁韻蕊

梁韻蕊（粵拼：loeng4 wan5 jeoi5 ，英文：Anglie Leung，1962年6月18號—）係1982年度香港小姐競選嘅冠軍。

生平
梁韻蕊喺香港出世，鄕下係廣東梅州，中學畢業後到明愛白英奇專業學校進修廣告平面設計​​課程，之後佢去香港小姐，攞到冠軍，加入無綫電視，出名角色係《歡樂今宵》趣劇入面嘅「牛奶妹」，之後佢拍過唔少電影。
梁靖琪

梁靖琪（英文：Toby Leung；1983年2月27號—）係香港女歌手，中學就讀於英皇佐治五世學校。
2004年被大國文化唱片公司發掘，同廖雋嘉（Elise）、陳美詩（Macy）同張曼伶（Bella）組成四人組合「女生宿舍」。佢阿爸係無綫電視戲劇分部製作總監梁家樹。
2009年，梁靖琪因細菌感染鼻，令原本已經為新劇《翻叮一族》開咗兩日工嘅佢都要被逼辭演，出院後返屋企休養。
2019年6月，梁靖琪同圈外男友施雋賢Jon拉埋天窗，8月宣佈有喜。
梁頌恩

梁頌恩，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
條件陳述式

條件陳述式（英文：conditional statement；if... then...）係絕大多數程式語言都會有嘅一種陳述式，功能係視乎情況決定係咪要做某啲運算同採取某啲行動：一個條件陳述式會掕住一柞碼同一句佢要評估嘅條件，當個電腦程式行到個條件陳述式嗰時，如果個條件係真，個程式就會行條件陳述式掕住嗰柞碼（if 「個條件係真」 then 「行個條件陳述式掕住嘅碼」），否則個程式就唔會行嗰柞碼。

句法
睇埋：控制流程
條件陳述式典型嘅形態有以下呢啲：
IF..GOTO，如果 .. 為真，goto 某個位，常見於非結構化嘅程式語言。
IF..THEN..(ENDIF)，如果 .. 為真，做 THEN 後面嘅 ..，ENDIF 用途在於標記掕住碼嘅終結。
IF..THEN..ELSE..(ENDIF)，如果 .. 為真，做 THEN 後面嘅 ..，否則做 ELSE 後面嘅 ..，ENDIF 用途在於標記掕住碼嘅終結。呢個係最常見嘅條件陳述式類型，不過都有啲程式語言唔使用家指明 ENDIF 喺邊，而係用空白位等方法嚟斷定邊度係掕住碼嘅終結（例：喺一個 IF 之後，所有掕住碼都要喺最左手邊嗰度有兩個空位），例如機械學習上常用嘅 Python 就係一種啲條件陳述式唔使 ENDIF 嘅程式語言。
IF..THEN.. ELSE IF .. THEN .. ELSE..(ENDIF)，一個條件陳述可以嵌套（embedded）喺第個條件陳述裏面－如果 .. 為真，做第一個 THEN 後面嘅 ..，否則如果 ELSE IF 後面嗰個 .. 為真，做第二個 THEN 後面嘅 ..，跟住如此類推。

第啲用法
比較少見嘅條件陳述式玩法有：
有啲程式語言（例子： Fortran），會有所謂嘅「三向」（three-way）條件，測試某個變數數值係正、負、定零嚟決定做乜。
Perl 有 if 跟 when 同 unless。
Smalltalk 用 ifTrue 同 ifFalse 嚟做條件陳述式。
條女飲到不列顛

《條女飲到不列顛》（英文：Serrini in London）係香港MakerVille製作嘅遊埠節目，由Serrini主持，2023年4月3號到4月14號逢禮拜一到五23:00－23:30喺香港電視娛樂ViuTV播出。節目主持去到英國倫敦介紹當地唔同嘅飲酒地方。
條約

條約係指國際法主體之間簽訂嘅有關佢哋權利義務而受國際法管轄嘅書面協定，內容可以係有關政治、經濟、軍事同文化嘅。
條碼

一件貨貼咗個條碼喺度。
條碼（bar code / barcode）係一種用嚟將數據以睇到、機械睇得明嘅方式呈現，例如一件貨上面嘅條碼包含咗有關件貨嘅數據，件貨嘅條碼俾人用條碼掃描器掃嗰陣，供應件貨嘅企業就可以知「件貨俾人買咗」。
條件相互資訊

條件相互資訊（conditional mutual information）喺資訊理論上係指「已知第三個隨機變數嘅數值，研究緊嗰兩個隨機變數之間嘅相互資訊」嘅期望值。
條尾光鰓魚

條尾光鰓魚（學名：Chromis ternatensis）喺雀鯛科光鰓魚屬嘅魚類，俗名叫做三葉光鰓雀鯛。分佈喺太平洋西部至中部、北至日本琉球群島以及南海諸島、臺灣南部等，常棲息喺枝狀珊瑚叢上面。呢個物種嘅模式產地喺Ternate。
條碼掃描器

條碼掃描器，又叫做條碼閱讀機、條碼掃描槍，係一種電子輸入裝置，用嚟閱讀條碼，並且解讀條碼所包含嘅訊息。如果條碼掃描器係連接住電腦，讀咗條碼後會將個條碼代表嘅資料傳去電腦，好似用鍵盤輸入咁。
條碼掃描器被廣泛用喺超級市場、物流快遞、圖書館等，用嚟掃瞄商品、單據嘅條碼。
政壇欺望

《政壇欺望》（粵拼：zing3 taan4 hei1 mong6，韓文：국민 여러분!）係韓國KBS2喺2019年開始播嘅連續劇，主角係崔始源、李宥英、金玟廷。
政制及內地事務局

政制及內地事務局（英文：Constitutional and Mainland Affairs Bureau，縮寫：CMAB）係中華人民共和國香港特別行政區政府嘅決策局之一，響2007年7月1嘅成立，負責統籌同促進香港同中國內地更密切嘅聯繫同合作、促進香港同內地之間唔同地區性嘅合作項目。現任局長係曾國衞。
政務職系

政務職系（Administrative Officer，簡稱AO）又叫政務主任、政務官，係香港公務員職系一種，屬於專業嘅管理通才，喺香港政府入面擔當重要角色。AO會定期被派到決策局同部門擔任唔同職位，負責制定政府政策，被視為係晉身首長級公務員嘅踏腳石。絕大部分政務主任都可以晉升首長級政務官，而大部分現任高層首長級公務員（常任秘書長、部門首長等）都係嚟自政務職系。

入職條件
政務主任入職條件好高，申請人首先要：
持有香港本地大學頒授嘅一級或二級榮譽學士學位或同等學歷；或持有香港任何一所大學頒授嘅學士以上嘅學位，或具備同等學歷，而其整體嘅學歷資格要同一級或二級榮譽學士學位相若；
喺政府綜合招聘考試（CRE）入面，英文運用、中文運用都要攞到第二級成績，並且喺能力傾向測試卷入面攞到合格成績。
仲要喺聯合招聘考試（JRE）入面，中文同英文寫作（個案處理）試卷入面攞到合格成績，兼且通過三個回合嘅面試。最後，申請人喺獲聘嗰陣須要係香港永久居民兼且喺香港居住滿七年。

成立歷史
1968年，各區民政主任辦事處成立，隸屬華民政務司署，市區劃分為10個區域，4個喺港島，6個喺九龍，各區域由1個政務主任主管，帶領多個聯絡主任推行各項工作:5。民政主任向公眾說明政府政策同實際行政，向當局報告社會人士嘅反應，同街坊以及其他地區組織保持密切聯絡，喺佢主管嘅區域入面協調政府嘅活動，安排暑期青年活動，向公眾提供諮詢同投訴嘅服務:5。
政和

政和係中國福建南平一縣，面積1745平方公里，人口22萬。
政務司司長公館

政務司司長公館，又叫政務司司長官邸，係香港政務司司長嘅官邸，喺香港島太平山頂白加道15號。公館喺1951年起，用來做輔政司嘅官邸，後來職銜先後改做布政司同政務司司長，建築物嘅稱呼亦隨之而改變。呢座建築已評為香港二級歷史建築。
舊域多利醫院主樓拆咗之後，喺原址起咗輔政司官邸。第一個入住官邸嘅係時任輔政司列誥爵士（John Fearns Nicoll），之後每位輔政司、布政司都有入住呢間官邸。主權移交之後就唔係個個政務司司長都有入住。喺2005年至2007年任職嘅許仕仁選擇繼續住喺佢嘅禮頓山寓所。2011年至2012年任職嘅林瑞麟，喺上任嘅時侯因為前任唐英年重未搬扯，再加上距離當屆政府任期結束只剩低9個月，而選擇唔搬入官邸。
棕黃單鰭魚

棕黃單鰭魚（學名：Pempheris analis）係單鰭魚科單鰭魚屬嘅其中一個種。
棕精靈

呢幅畫描繪想像中「一隻棕精靈喺度掃地」嘅情境。
棕精靈（粵拼：zung1 zing1 ling4；英文：brownie）係英格蘭同蘇格蘭嘅民間傳說都有提到嘅一種仙子。
棕精靈係種勤奮做嘢嘅仙子，據講佢哋會喺夜晚－趁啲人類冚唪唥瞓嗮覺－嗰陣入屋，並且幫間屋嘅主人打掃或者做第啲家務，亦有傳說話棕精靈會做惡作劇而且專整蠱懶人；如果有隻棕精靈入咗屋，住間屋嘅人需要臨瞓前擺低一碗牛奶、忌廉或者第啲好味嘅嘢，報答隻棕精靈；如果唔報答棕精靈，棕精靈可能會發嬲走人，而且走咗唔會返嚟。
棗佑喜

棗佑喜（1988年11月18號—）係日本足球員，司職前鋒，效力過川崎前鋒，栃木SC，及松本山雅。
棕葉狗尾草

棕葉狗尾草（Setaria palmifolia）係禾本科狗尾草屬嘅一種植物，主要分佈熱帶同亞熱帶嘅地區。
棗莊

棗莊係山東南部一個城市，南面係江蘇徐州，總面積約莫4,563平方公里，總人口385萬。
棗陽

棗陽係中國湖北襄陽一個縣級市，總面積3277平方公里，人口115萬。
棘

棘（gik1）又叫刺（ci3），喺植物學嚟講，係指啲植物上面嘅尖尖。而植物嘅棘可以分做莖棘、毛棘、葉棘等等。
棗

棗（粵拼：zou5；學名：Ziziphus）係鼠李科下面嘅一個屬，有卌幾種。
植株規律多數都係生得比較矮嘅樹，喺熱帶或亞熱帶先至搵到。
林彰洋

林彰洋（1987年5月7號—）係日本足球員，司職守門員，效力FC東京。
林彥甫

林彥甫，台灣時代力量政治人物，2022年曾經代表時代力量參與新竹市第四選舉區議員選舉，並成功當選。
林彩英

林彩英，香港親中派政治人，東區區議員（地區委員會界別）。

政治立場
佢係親中派嘅成員。武漢肺炎香港疫情期間，佢曾經組織義工派物資，並獲得一啲親中派媒體報導。

選舉經歷
喺政府大幅度削減直選議席同排除民主派參選嘅2023年香港區議會選舉，林彩英曾經以獨立名義參選地區委員會界別（東區），攞到129票，成功當選。
林德亮

林德亮，香港親中派政治人，香港再出發大聯盟發起人之一。
林彪

林彪（1907年12月5號—1971年9月13號），原名林祚大，字陽春，號毓蓉。用過嘅名有育容、育榮、李進，湖北黃岡人。係中國人民解放軍將領、中國共產黨、中華人民共和國政治人，做過中華人民共和國國務院副總理、國防部部長、中國共產黨中央軍事委員會副主席、中國共產黨中央委員會副主席等要職。1955年被授予元帥軍銜，係當時最後生嘅。
林彪喺1966年文化大革命開始後，地位好似坐火箭咁上升，喺中國共產黨第八屆中央委員會第十一次全體會議上，升格為中共中央第一副主席，係嗰陣黨內唯一副主席，被確定為毛澤東親密戰友，人稱「副統帥」。1969年中共九大通過嘅《中國共產黨章程》更加將林彪為毛澤東嘅接班人寫入黨章。
但喺1970年，林彪同主張廢除國家主席嘅毛澤東爆發衝突（國家主席存廢之爭），林彪嘅心腹陳伯達被徹底批判。林彪喺1971年初策動五七一工程紀要，密謀行刺毛澤東，不過事敗，喺1971年9月13號陰謀叛變事敗之後，帶埋妻兒坐一架三叉戟飛機逃亡去蘇聯，喺外蒙邊境溫都爾汗墜機身亡。呢件叫做九一三事變，仍疑點重重，中國共產黨官方與民間重未得出林彪出走嘅結論。
林建明

林建明（Meg Lam，1954年10月2號—），廣東新會人，係香港演員、主持人。

生平
林建明係喺1973年，參加咗由麗的電視（亞視前身）搞嘅「沙灘小姐」選舉，攞到冠軍，於是加入咗演藝圈。佢早期除咗拍麗的劇集之外，亦都演出電影，最早期一部係1975年嘅《社女》，佢喺入面剃光頭。1976年加入無綫電視，主力喺歡樂今宵演出。到1989年返番亞視，代表作係主持《今日睇真D》。
2001年，林建明患上抑鬱症，第二年淡出娛樂圈，重成立咗一個叫心晴行動嘅志願組織，擔任主席。
林建明老公曾展章係傳媒人。
林影紅

林影紅（英文：Jel Lam，11月6號—）係香港女演員，無綫電視同香港電視網絡前藝員，擅長演辦公室同事同埋古裝劇集嘅丫環，演出嘅角色包括《談判專家》嘅徐婉芳。
新聞紙

新聞紙係一種紙，主要用喺報紙同埋一啲廣告類印刷。
呢類紙嘅製造成本低啲，而且力量足夠承受高速印刷，又可畀到滿足到報紙廣告嘅四色印刷嘅品質，所以啱用喺印刷報紙。

其他用法
粵語地區亦有好多人叫報紙做「新聞紙」。
新聯影業

新聯影業（Sun Luen Film），係香港一間電影公司，由中共左翼陣營搞，1952年成立，主要拍粵語片。1982年，佢同另外三間公司合併做銀都機構，隸屬中共政府。
新聞特別節目

新聞特別節目係指電視台或廣播電台喺發生重大事件或災害時臨時修改正常節目安排，播出嘅特別節目。對24個鐘新聞頻道嚟講，即使發生突發新聞，對節目內容嘅變動亦可能只限於修改原本安排。未必會改節目表。但對於綜合頻道嚟講，由於修改原本播出安排意味住需要停播原本預計播出嘅廣告，所以除非極為重大嘅新聞，好少播出新聞特別節目。而未播出廣告嘅公共廣播比商業廣播更易編排新聞特別節目。
新聞組

新聞組（Newsgroup）係個通常喺Usenet度用嚟儲電子信倉，信係由來自世界唔同地區嘅人發表。新聞組哩個名本身或多或少都會產生一啲歧義，因為佢通常係一個討論組。新聞組同互聯網論壇喺技術上完全唔同，同信格式同電郵好似，之但係功能上就好相似。新聞組用NNTP協議，使用特定嘅軟件嚟閱讀同發送討論內容，例如有Forté Agent、Opera、Outlook Express（Windows Mail）、Netscape/Mozilla/Mozilla Thunderbird同Emacs+Gnus/INN等。（參閱Usenet）
新聞節目

新聞節目係指以報導即時消息、探討時事，通常定時播出嘅電台或電視節目。
新聞自由

新聞自由（英文：Freedom of the press）係種基本人權，指傳媒可以自由去採訪同報道新聞，而唔使經政府嘅審查。部份國為咗鞏固政權，都會對新聞自由施加唔同程度嘅限制。
新聞透視

《新聞透視》（英文：News Magazine）係香港電視廣播有限公司新聞及資訊部公共事務科製作嘅一個新聞雜誌電視節目，每個禮拜專題報道多段香港以至國際嘅矚目新聞，聚焦香港人最關心嘅民生話題，並邀請各界人士、學者、專家，一同深入探討箇中來龍去脈。
《新聞透視》係全年播放嘅長壽節目，自1981年啟播到今日，大部份時間都維持每個禮拜播一集。曾經喺1990年代中期變陣改為禮拜一至禮拜五播，節目形式改為評論即日新聞時事話題，但係呢種形式只維持咗一段短時間，最後都係改返每個禮拜一集、每集半個鐘嘅舊陣。而家逢禮拜六晚喺翡翠台播出。
相對於同樣都係無綫電視新聞及資訊部製作嘅專題探討節目《檔案系列》嚟講，《新聞透視》內容較著重新聞時事性，而《檔案系列》就較傾向探討軟性故事。而《新聞透視》嘅探討論議題手法，經常以批判性嘅角度，畀觀眾對某項議題嘅固有諗法作出反思，例如會做街頭訪問、科學測試等，請專家提出意見或坊間傳言作出鮮明嘅對比。
新聞檔案

《新聞檔案》（英文：News Files）係香港電視廣播有限公司新聞及資訊部製作嘅新聞時事資訊回顧節目，重溫喺唔同年代（由1970年1月1日至2000年代）嘅所發生過、同播出當日重點新聞有關嘅舊聞大事，選材以港聞為主，使用無綫電視昔日製作嘅新聞節目片段。
同類節目有環球新聞檔案、新中國檔案、財經檔案（2014）、財經檔案五十年（2019）、體育新世界嘅體壇檔案環節、新聞掏寶、有線電視嘅《日日有頭條》。
毒啤梨

毒啤梨（粵拼：duk6 be1 lei4*2；學名：Actaea asiatica），又叫毒莓（duk6 mui4*2），植物學又叫類葉升麻（jip6 leoi6 sing1 maa4），歐美嗰邊叫poison berry，係毛莨科類葉升麻屬嘅草本植物，原產北溫帶，而家喺北溫帶嘅森林暗地先可以搵到。

用途
佢嘅梗同葉一般做土農藥。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根狀梗可以做藥，有祛風止咳同清熱解毒嘅功效。外用凈可以醫俾狗咬嚫。

毒性
呢種植物雖然對任何鳥類動物冇影響，但對人類影響極大。由於佢有心臟性毒素，尤其係漿果，唔小心食咗佢或食得太多嘅話，會出現心臟停頓。
毒。誡

毒。誡Dealer Healer資料明細導演劉國昌監製朱嘉懿陳慎芝編劇陳文強林惠菊主演劉青雲林家棟江一燕古天樂張晉配樂作曲于逸堯孔奕佳攝影張穎剪輯黃海（H.K.S.E）製片商銀都機構片長101分鐘產地 香港話粵語上畫同發行上畫日期 2017年5月12號 2017年5月18號發行商洲立影片發行（香港）
《毒。誡》（英文：Dealer Healer），係2017年上畫嘅港產片，由劉青雲、林家棟、古天樂、張晉、江一燕、吳孟達、譚耀文主演，劉國昌執導。故仔用1960年代慈雲山十三太保（以陳慎芝、李兆基為首）做主題。
毒品

毒品指所有會令人上癮嘅化學品或天然產品。濫用渠哋自用嘅人叫作道友或老同，上咗癮嘅係癮君子（委婉詞「隱君子」）；每隔段時間，就又要吸毒（又叫充電／上電）來頂癮，否則就會好辛苦，俗稱捵癮／典癮。
毒性

毒性（toxicity）係指一種化學物質或者一種化學混合物有幾能夠傷害一隻生物。
每當變幻時

《每當變幻時》（英文：Hooked on You），係2007年上畫嘅港產片，由楊千嬅、陳奕迅主演，羅永昌執導。套戲主要拍攝場地「富貴墟」，係現實新界粉嶺嘅聯和市場。
歐洲朴

歐洲朴（Celtis australis）又叫歐洲朴樹，係大麻科朴屬嘅植物，主要分佈喺南歐同北非地區。
歐洲東部時間

歐洲東部時間（Eastern European Time，縮寫EET）係比世界標準時間（UTC）早兩個鐘嘅時區。部分歐洲國家、北非國家同中東國家都用佢嚟做標準時間。當中大部分國家喺夏季會用歐洲東部夏令時間（EEST）。
歐洲文化之都

「歐洲文化之都」主辦城市。
歐洲文化之都係歐盟嘅一項推廣歐洲文化嘅項目。歐盟每年指定幾個城市為「歐洲文化之都」，當選嘅城市會喺當選嘅年份舉行大型嘅文化推廣活動。

歷史
「歐洲文化之都」嘅前身係「歐洲文化之城」。爾個概念最初係喺1983年由時任希臘文化部長美蓮娜·美爾古里（Μελίνα Μερκούρη）提出嘅。美爾古里認為：文化無政治同經濟咁受關注，因此歐盟成員國需要通過籌辦活動來提高文化受關注嘅程度。「歐洲文化之城」計劃喺1985年推出，第一個獲得爾個頭銜嘅城市係雅典。從1999年開始，「歐洲文化之城」改名做「歐洲文化之都」。

歐洲文化之城
2009年歐洲文化之都之一連茨。
2016年埃森燈光週期間宣傳2017年歐洲文化之都奧爾豪斯嘅霓虹燈。
歐洲水鼬

歐洲水鼬（Mustela lutreola）又叫歐洲水貂，係鼬科鼬屬一個物種，原產歐洲。
歐洲東部夏令時間

歐洲東部夏令時間（Eastern European Summer Time，簡稱EEST）係快世界標準時間（UTC）三個鐘嘅時區（UTC+3）。部分歐洲國家、北非國家同中東國家都用佢嚟做夏季嘅日光節約時間。冬季就用返歐洲東部時間（UTC+2）。

使用國家同地區
下面嘅國家或者地區喺夏天用歐洲東部夏令時間，由每年3月嘅最後一個禮拜日凌晨一點去到10月嘅最後一個禮拜日凌晨一點。
白俄羅斯
保加利亞
塞浦路斯
埃及
愛沙尼亞
芬蘭
雅典
以色列
約旦
拉脫維亞
黎巴嫩
立陶宛
摩爾多瓦
羅馬尼亞
俄羅斯嘅加里寧格勒州
敘利亞
土耳其
烏克蘭
歐洲歌唱大賽

歐洲歌唱大賽（法文：Concours Eurovision de la chanson，英文：Eurovision Song Contest）係當今世界最大規模嘅歌唱比賽，由歐洲廣播聯盟響1956年開始每年搞一屆，歐洲好多國都派代表參加。
歐洲歌唱大賽嘅片頭曲係法國音樂家馬克·安托雲·沙龐鐵耶嘅《感恩讚》第一樂章。
時代力量黨主席

時代力量黨主席係中華民國政黨時代力量創黨以來嘅歷任黨主席名單。現任黨主席係王婉諭。最初時代力量採取集體領導嘅決策制度，建立扁平化嘅政黨組織。由黨員選出7位成員組成主席團，主席團喺定期會議上互相推舉執行黨主席，該制度運作咗兩屆。
2019年1月，為咗符合《政黨法》嘅法人化規定，時代力量完成修正章程同組織等事項，廢除原本嘅主席團、政策委員會制度，並新增黨代表制。現行時代力量嘅領導核心係由黨員透過網際網路選舉，直接線上投票選出15位任期2年嘅「決策委員」，並由中央黨部設立監選團監督。呢批決策委員會組成綜理政黨事務嘅「決策委員會」，由決策委員會共同推選出一位黨主席。

紀錄
第2任黨主席黃國昌係時代力量至今唯一連任兩屆並做滿任期者。
第5任黨主席高鈺婷就任時35歲，卸任時35歲，是至今最年輕嘅黨主席。高喺就任期間出任黨秘書長，係唯一一位出任黨秘書長的黨主席。
至今，已有林昶佐、徐永明兩位曾任黨主席者退出時代力量。
擔任最多屆時代力量黨主席者係邱顯智，至今已出任兩屆，也是屆次最多嘅黨主席。
高鈺婷係時代力量首位女性黨主席。
第6任黨主席陳椒華就任時61歲，是至今最年長嘅黨主席。
時代坊站

時代坊站（英文：Aberdeen station）係加拿大溫哥華架空列車加拿大線喺列治文嘅一個架空車站。車站附近有時代坊同八佰伴中心等商場。
時代年度風雲人物

時代年度風雲人物（Person of the Year）係每年年尾由美國《時代雜誌》選出。雖然叫做人物 （person），但獲選對象可以係男人、女人、夫婦、一班人、一個意念、一個地方甚至係機器，重要係唔理好定壞，總之喺過去一年裡面最具有影響力就算。

歷史
選出時代年度風雲人物嘅傳統係由1927年開始，當時《時代雜誌》嘅編輯正諗緊喺冇乜大新聞嗰一個禮拜有乜嘢好寫。由於喺嗰年查理斯·林白第一次飛越大西洋，但時代雜誌就冇將佢放喺封面，於是編輯就諗到將林白放喺封面，並稱為年度風雲人物，作為補救方法。
由羅斯福開始，每一任美國總統都最少選過做年度風雲人物一次，現任總統獲選已經成為《時代雜誌》嘅政策。
1999年12月31號嘅時代雜誌，選出歐拔·愛因斯坦為時代世紀風雲人物（英文：Time 100: The Most Important People of the Century），羅斯福同聖雄甘地亦獲得提名。

爭議
年度風雲人物成日畀人誤認為係一種榮譽，就算《時代雜誌》已經講明其實唔係咁，但一啲美國同外國傳媒仍然將佢當係一個嘉獎。原因之一係好多受尊敬人物曾經獲選，傳媒就會形容佢哋加入咗偉人嘅行列，但有啲好似希特拉咁獲選就冇乜被留意。
近年，年度風雲人物成日俾人話太過美國中心，偏離以往外國政治領袖同思想家獲選嘅傳統。喺2005年之前，已經連續超過10年選出美國人做年度風雲人物。
時代家居頻道

2004年1月1號，天津電視台為咗實現數字電視化而率先開咗呢個頻道。初期嗌天視家居頻道，後嚟時代天創傳媒發展有限公司入主，加上為咗方便全中國大陸各地嘅街坊同百姓提供全方位嘅服務大全而播集衣食住行（另外三間分別係時代風尚頻道、時代美食頻道同埋時代出行頻道）嘅關係，2005年5月11號正式改名做時代家居頻道。頻道開播之後以收費形式面向中國大陸華北同東北地區播出。
2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道未經過審批有關。
2016年10月1號01:00，時代出行頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。
時代出行頻道

2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代風尚頻道、時代美食頻道同埋時代家居頻道）。頻道開播之後以收費形式面向中國大陸華北同東北地區播出。不過，頻道喺2016年9月播嘅都係翻炒節目，令收視一落千丈。
2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道未經過審批有關。
2016年10月1號01:00，時代出行頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。
時代力量

時代力量係中華民國政黨，而家係全國第四大政黨，由林昶佐、林峰正、林世煜同邱顯智等人創辦。

史
時代力量嘅前身係社運團體公民組合，佢喺2014年成立，但係好快因為意見不合，團體入面分成兩個派系，分別係林峯正為首嘅派系同范雲為首嘅派系。2015年1月，林峯正派系就成立咗時代力量，而范雲嗰邊就成立咗社會民主黨，兩派正式分道揚鑣。
2016年台灣立委選舉，時代力量派出12人出戰區域立委，另外有6人入咗不分區名單，當中時代力量喺3個地方選區成功贏出，呢3區都係由民進黨禮讓嘅，另外時代力量攞到6.1%政黨票，可以有2席不分區立委，有5席嘅時代力量一躍成為台灣嘅第三大黨。
時代力量雖然立場親綠，但係質詢同樣屬於綠營嘅民進黨政府一樣唔手軟，例如一例一休噉，時代力量一直都反對由民進黨提出嚟嘅方案，喺立法院更加強力阻撓議案通過，兩者嘅關係開始破裂。到2019年，時代力量對應唔應該同民進黨合作出現分歧，黃國昌、徐永明等人主張繼續監督藍、綠，時代力量唔可以成為「小綠」，而另一派（以洪慈庸、林昶佐為代表）就覺得時代力量應該要繼續同民進黨合作，對抗國民黨。與此同時，黃國昌揭發出國安局私煙案，時代力量同民進黨衝突加劇，同時牽動黨內黃國昌路線同親綠派嘅不和。到咗8月1號，時力黨內討論係咪要支持蔡英文連任總統，點知冇結果。當日下晝，早早公開支持蔡英文連任嘅林昶佐就宣佈退黨。到8月8號，不分區立委高潞以用因為喺7月嗰陣畀綠黨揭發助理用職務以便申請政府補助，結果被踢出黨，時力立委數目只係淨低3個。到12號，時代力量嘅主席邱顯智宣佈辭職，之後洪慈庸喺13號亦都宣佈退黨。
時代力量經過大地震之後元氣大傷，當時嘅立委人數只係得返2個，連建立黨團嘅最低要求都做唔到，同時黨入面親綠派勢力大減，黃國昌路線成為主流。當時更加傳出因為不分區名單入面所有女性都退咗黨而要令議席懸空，後來證實排名第3嘅鄭秀玲未完成退黨手續，喺補交黨費之後就可以遞補上去，解決咗時力黨團嘅生存危機。
2020年台灣立委選舉，時代力量派出5人出戰區域立委，不分區名單就有11人。其中，黃國昌由地方選區轉戰不分區，排喺不分區名單嘅第4名，呢個位置屬於當選嘅邊緣，佢希望藉此拉動時代力量嘅選情，最後時力喺不分區贏到3席，黃國昌就咁落選，而區域立委方面，喺冇民進黨禮讓底下，出戰嘅5人全部輸晒。
2020年7月尾，台灣檢察人員突然大規模搜查立法院，同纏繞咗十幾年嘅台灣SOGO爭奪案有關，調查涉及6個立委同前立委，當中包括時代力量嘅徐永明，佢懷疑收咗200萬賄款。由於時代力量主打清廉，加上徐永明當時係黨主席，結果時力聲勢受挫，徐永明最後退出時力，同日台北市兩個議員因為不滿受到黨內「放話文化」攻擊，宣佈退黨。到8月時力改選決策委員嘅前夕，有一段屬於黃國昌錄音流出，當中黃國昌指責苗栗縣議員曾玟學走票，搞到佢嘅親信徐永明喺選對會落馬，重話如果冇佢將曾玟學擺入配票名單，曾氏根本唔可能當選，曾玟學話黨入面居然冇人夠膽批評呢件事覺得心寒，決定退出時力。 幾日之後，高雄市議員黃捷個妹黃蓉爆出自己原先喺6月申請入黨，之不過佢到投票嗰陣先發現自己重未做到黨員，不過系統又顯示佢已經投咗票，所以佢懷疑自己做咗人頭黨員，黃捷因為呢件事決定退黨。
歸氏

歸（粵拼：gwai1）係唐人姓氏，喺《百家姓》裏頭排第471位，依家經已冇乜人用。
呢篇歸氏係同姓氏有關嘅楔位文章，重未寫完嘅。麻煩你幫手充實佢。
歸約

歸約（英文：reduction）喺運算理論上係指將一個複雜嘅問題  轉化成一個比較簡單嘅問題  嘅演算法。
如果  同  嘅答案一樣，而解  容易過（要嘥嘅時間同空間少啲）。
森本鶴

森本鶴（1970年11月9號—）係日本足球員，踢前鋒，曾經喺1994～1995年間為日本女子足球代表隊出場5次，入咗1球。佢代表日本參加過1995年FIFA女子世界盃。
森松

森松（土耳其文：Samsun）係土耳其嘅一座城，喺黑海南岸，係森松省嘅首府，人口61萬。
森林反恐隊

《森林反恐隊》（英文：Open Season）係一部2006年美國電腦動畫戲電影。電影喺2006年9月29號於美國上映，由新力影業動畫室（Sony Pictures Animation）製作，哥倫比亞影業發行。《打獵季節》係新力影業動畫室製作嘅第一部動畫影片。故仔講一班成日俾人追殺嘅樹林動物，羣起反抗啲獵人。此外重推出咗由本作改編，可以喺多個平台上運行嘅同名電子遊戲。續集《森林反恐隊2》喺2009年1月27號推出。
森林管理委員會

森林管理委員會（英文：Forest Stewardship Council，減筆：FSC）係一個非政府、非牟利組織。佢喺1993年成立，發起者希望喺國際層面上阻止森林受到不斷破壞。
另外，FSC亦通過制訂森林良好經營標準同木材加工嘅產銷監管鏈標準，可以用嚟追蹤木製品由森林到消費者成個過程，從而控制木材嘅合法同可持續來源。
森村昂太

森村昂太（1988年8月14號—）係日本足球員，司職中場，效力町田澤維亞。
森松省

森松省（土耳其文：Samsun ili）係土耳其嘅其中一個省，首府森松。